Noi realizări marca Florentin Smarandache 



Cartea de matematică „Algebraic Structures Using Super Interval Matrices" (traducerea în română: 
„Structuri algebrice folosind supermatrici de intervale"), scrisă de W.B. Vasantha Kandasamy (cercetător 
din India) şi Florentin Smarandache (originar din Bălceşti, judeţul Vâlcea), în prezent profesor la 
Universitatea din New Mexico (SUA), a fost distinsă cu o menţiune onorabilă la festivalul cărţii de la 
Londra, la categoria Non-Fiction. Volumul a fost publicat în anul 2011 de Educaţional Publishing, 
Columbus, şi are 287 de pagini. Alte două cărţi diferite de structuri algebrice ale aceloraşi autori au fost 
răsplătite cu premiile statelor New Mexico şi Arizona în anii 2011 şi 2012. Premierea la festivalul cărţii de 
la Londra va avea loc la mijlocul acestei luni în capitala Marii Britanii. 

Cercetare în Japonia 

Profesorul oltean Florentin Smarandache, de la Universitatea New Mexico din Statele Unite, se află de la 
mijlocul lunii decembrie 2013 în Japonia, la Institutul de Cercetări Ştiinţifice şi Tehnologice de la 
Universitatea de Ştiinţe din Okayama pentru un program de cercetări postdoctorale privind Logica 
neutrosofică şi Teoria Dezert-Smarandache, folosite în navigaţia inteligentă a roboţilor, la invitaţia 
preşedintelui Universităţii din Okayama, dr. Yoshio Hada. Programul de cercetare este pe o perioadă de 
o lună, între 12 decembrie 2013 - 12 ianuarie 2014. Pe 17 decembrie, prof. univ. dr. Florentin 
Smarandache a conferenţiat studenţilor şi profesorilor japonezi despre „Progrese şi aplicaţii ale Teoriei 
Dezert-Smarandache (TDSm)", cercetare efectuată împreună cu dr. Jean Dezert de la Oficiul Naţional 




Francez de Cercetări Spaţiale (ONERA) din Paris. Florentin Smarandache a explicat pentru GdS: „TDSm se 
bazează pe combinarea informaţiilor furnizate de senzori şi foloseşte în multe domenii, precum: 
cibernetică, robotică, medicină (pentru diagnosticare), cercetare militară etc.". Ieri, Florentin 
Smarandache a conferenţiat la Okayama despre „Fondarea logicii neutrosofice şi a mulţimii neutrosofice 
şi aplicaţiile lor în fuziunea informaţiei". Aceeaşi conferinţă va fi susţinută şi astăzi, la Osaka. 

Ion Jianu, "Gazeta de Sud", Craiova, 362 vizualizări 
Joi, 09 Ianuarie 2014 - 21:47 

http://www.gds.ro/Cultura%20si%20lstorie/2014-01- 

10/Florentin+Smarandache%2C+distins++la+festivalul+cartii+de+la+Londra&hl=florentin%20smarandac 

he&tip=toate 



